সম্প্রতি দুই নবীন শিল্পী দূর্বা বন্দ্যোপাধ্যায় এবং অন্তরা দত্তের কণ্ঠে আটটি রবীন্দ্রনাথের গান সংবলিত ‘পথে চলে যেতে যেতে’ (অন্য মিউজ়িক) শীর্ষক একটি সিডি প্রকাশ পেয়েছে। এমন তো কতই হয়। এর মধ্যে অভিনব যেটা, সেটা হল রবীন্দ্রনাথ পালকিতে যাওয়ার সময়, রেলপথে যাত্রাকালে, নদীবক্ষে নৌকোয় যেতে যেতে যে সমস্ত গান রচনা করেছিলেন, তা থেকেই আটটি গান চয়ন করে তৈরি হয়েছে সিডিটি। গানের সঙ্গে সেই প্রেক্ষাপটের কথাও জানা যাবে। সুব্রত সেনগুপ্তর পরিচালনা, সংকলন ও বিন্যাসে পীতম সেনগুপ্ত। ভাষ্যপাঠে সুকুমার ঘোষ।